OpenLLM-France/wikimedia huggingface dataset:
# Guet joé mêlamb

| ◄ Jesus, courôn er Gùérhiésèd | Guet joé mêlamb | Quênt qùittat Jesus hur Salvér ► |
* Guet joé mêlamb er voès eurus
* En dès én ur horvig distér
* Douguet ur galon quen nerhus,
* Ér bed abéh é splann hé gloër.
* Lan a zisprisanç eid er bed
* Hag a garanté doh Jesus,
* De vlein en nean hi des ridet
* Dré henteu diæs ha risclus.
* Dré hoannat hé horv guet yunieu,
* Hag én ur grihuat hé inean,
* Dré vâgadur er pedenneu
* En hi dès hum sàuet d’en nean.
* Jesus, nerh er ré zou nerhus,
* Jesus, péhani hou ç’hunan
* E hel gobér treu burhudus,
* Cleuet hur pedenneu humplan.
* Revou gloër d’en Tad éternel,
* Ha gloër d’é Vab uniq ehué,
* Hag open d’er Sperèd-Santel
* Épad ol en éternité.
# Paotred Plouaret

Oberennoù damheñvel pe handelvoù all zo ivez, gwelout Paotred Plouaret (Duhamel).
| ◄ Guyon Kere | Paotred Plouaret | Kabitenn Rozanfaou ► |
Mar plij ganac’h a selaoufet Ur werz newez a zo savet ; Ur werz newez a zo savet, Da bewar faotr iaouank eo grêt.
 Da bewar faotr iaouank eo grêt, ’Zo et da Vaël, da Blouaret, ’Zo et da bikad war dour Maël, Aoun ’m eûs na deufent ket d’ar gêr.
 Et eo Ar Gwillermed ho daou, Ar Pieres hag ann Andreo.... . . . . . . . . . . . . . . . . . .
 Bars en Maël p’int arruet, Peb a blac’h koant ho d-eûs choazet ; Peb a blac’h koant ho d-eûs choazet, Ar re vraoa euz ar merc’hed.
Na Fant ar C’hoz a lavare Da berson Plouaret, un de : — Eis war-n-ugent paotr, 'm eûs klewet Deui’ da c’hoari euz re Blouaret ;
 Rèd a vo skriva ul lizer D’ar baotred-vad, ma teuint d’ar gêr, P’arruas al lizer gant-han, (gant-hê) ’Oant er garrido uc’hellan
 Oant er garrido uc’hellan, Ar Gwillerm ’komans d’hen lenna ; Ervoan Ar Gwillerm, pa hen lenn, A denn ar bleo e-mês he benn.
 Ervoan Ar Gwillerm a làre D’he gamaraded, ann de-se : — Hastet, hastet, kamaraded, Me a wel arru ar baotred !
Tolomp hon morzolo d’ann traon, Me a wel o tont hon Anko ! Tolomp-ni hon re vihanna, Miromp bepred ar re vrasa.
 Harpet ho skoa euz ma hini, Ha lest ar baotred da c’hoari ; Darc’hêt gant-hê a-dreuz ho zal, Ken ho diskarfet d’ann douar.
 Ervoan Ar Gwillerm a lâre D’he gamaraded, ann de-se : — Eomp d’evan un dimion, Arru eo fatik ma c’halon.
 Pa oant en davarn hoc’h evan, Hec’h arruas kezlo gant-han : — Ervoan Ar Gwillerm, deut e-mês, Emaint ho lac’ha Pieres !
 Ervoan ’R Gwillerm, p’hen eûs klewet, Dreist ann daol a zo dilampet, Diskar gwerenn, boutail, gant he droad, Hag ann hostis gant ur fasad.....
 Ervoan Ar Gwillerm lavare D’ berson Maël eno, neuze : — Hastet lâret hoc’h offern-bred, Pell-braz ’zo hini n’ ’m eûs klewet.
 — Na lârinn ket ann offern-bred, Te n’ ventes ket hi c’hlewet. Ervoan ’R Gwillerm, p’hen eûs klewet, Euz ar person ’zo dizroët ;
 Euz ar person eo dizroët, Ur fasad d’ehan ’n eus roët ; ’N eus roët d’ehan ur fasad. Ha ’n eûs hen beuet en he voad !
 Ervoan Ar Gwillerm a lâre Da Vaëlis eno neuze : — Et-c’hui d’ar gêr, Tremaëlis, Na vô ket offern ’n hoc’h ilis ;
Fete n’ vô ket a offern-bred, Ar person a zo badaouet !.... . . . . . . . . . . . . . . . . . . .
 Me ’wel ma mestres en nor-dâl, Daou renk danteles war he zâl, Danteles arc’hant, spilho aour, Bikenn ma mestres na vô paour.
 Ervoan Ar Gwillerm a lâre D’he gamaraded, ann de-se : — Hastet, hastet, Kamaraded, Ma efomp c’hoaz da Blouaret !....
Kanet gant Jannet ar Gall mates en Kerarborn.
# Paotr e c’halleg plat

| ◄ Alc’houez an eurusted | Paotr e c’halleg plat | Angelus an noz ► |
Var don Ar Pilhaouer.
* Va mignon, Yannig Lazenniek,
* A zo bras ha leun a c’hloar ; (bis)
* Mez en deus o komz brezoneg,
* Ha ger galleg mat ne oar.
* Diskan
* Foei warnan gant e vern ardou,
* Galleg sot leiz e c’henou !
* Pa ’z an gantan d’ar pardoniou
* Ne fell ket d’am c’hamarad (bis)
* Gant aoun da freuza e c’henou,
* Komz er yez a gomz e dad.
* Bet omp e pardon Keraez,
* O redek ar staliou kaer ;
* Me oa tapet genaouegez
* E kichen ma Yannig kouer !
* Dirak peb stal e lavare :
* — « Regard’ comm’ chê bo tout ca !
* « Jeannett’, je vais te régalé,
* « Prends tout che que tu voudras ! »
* Ha pa grogen en dister dra :
* — «Laiché cha, viens donc plus loin. »
* Hag erru e ti Jaketa :
* — « Rentrons pas dans che chal coin ! »
* Prena ’ra koz soniou gallek
* ’N eur grial : « Chê ben, chê bon ! »
* Pa ginniger d’ean brezoneg :
* — « Je sais pas lir’ du breton. »
* Savet droug, pelloc’h, ennon-me,
* E prenis seiz kanaouenn,
* Ha me rei e zac’h d’an den-ze :
* — « Kerz d’ar gêr da zeski lenn.
* « Mez em eus ganez, pladennek,
* « Ha te savet er vro-man
* « A ra fae war ar brezoneg,
* « Goude n’ouzout nemetan ?
* « ’N deiz bennak, me, ma timezan,
* « N’ roïn ket d’id-te ar maout ;
* « Gwelloc’h ganen kaout eur pagan,
* « Eur pastor pe eur paotr saout. »
* M’ho pije gwelet ma lapous,
* An daelou ’n e zaoulagad,
* O vont kuit, lostek ha pikous,
* C’hoarzet ho pije m’oar vat.
* Grit eveldon, merc’hedigou,
* Ha c’houi welo a bep tu
* Kement hini a zoug bragou
* O komz brezoneg dioc’htu.
* Pa ’z eus diou yez e Breiz-Izel,
* Evit ma ’z ay mat an traou,
* E vo red deomp en eur zevel
* O deskit, ervat, o diou.
* Ha ma rankit komz e galleg,
* Na gomzit ket hini plat,
* Ha pa gomzoc’h e brezoneg,
* Distagit brezoneg mat.
Janig KOAD-ar-FAO.
# Paotred Plo-Meur

| ◄ Péden al Labourérien | Paotred Plo-Meur | Al Liorz ► |
Tud iaouank, tûd glac’hared da guitaad ar vrô,
Kasit gan é-hoc’h, kasid ann espéranz atô :
Skédi a rai war hô hend ével eur stéren gaer,
Ha dirag hô taou-lagad pa sistrofod d’ar gher.
— Béz’ ez oé eunn amzer, eunn amzer zû ha kriz,
Ann holl dûd iaouang a roé malloz d’hô iaouankiz,
A rummadou da Vrô-C’hall mond a réant ped bloaz.
Allaz ! né zistroent mui da Vreiz-Izel biskoaz !
Nann ! énep lec’h eûz a Vreiz né wélet ô valé
Néméd ar ré vac’haigned, ré gôz, ha bugalé ;
Né oa gour da labourât na da vlénia ann hel ;
Ar graghez a éhanaz enn divez da c’henel,
Napoléon oa ar roué, ar gwîr vleiz a vrézel
Héb truez d’ar mammou paour a skrapé hô bughel :
Lavaret rér er béd all éma enn eul lennad,
Ema béteg hé c’hénou enn eur poull leûn a wâd.
Pa oé hanvet ré Plô-Meûr d’al lazérez vrâz-zé :
« Ar bleiz zô gand ann denved, émé-z-ind-hi neûzé !
Ia! ann droug a zô war-n-omp ! Dougomb éta hon droug
Ha d’al loen gouez ha férô astennomb hor gouzoug. »
D’ar béleg é léverzont : « Sétu deiz ann ankenn,
Gwiskid ar stoll wenn ha dû évid hor binnighen ; »
D’hô c’herent : « Gwiskid ivez hô tillad kanv ha dû ; »
D’ar c’halvez : « Grid évid omp, grid eunn arched diouc’h-tû
Tra spountuz ! dré ar parkou hag al lann oé gwéled
Ar zoudarded iaouank-zé ô toughen hô arched :
Réna a réand-d’hô béz ha dira-z-hô ar c’haoun,
O kana gand ar bélek péden ann anaoun.
Meûr a zén garantézuz eûz ann hol dréviou
Oa deûet gant goulou-koar, ar c’hloc’h hag ar c’hroaziou
Daoulinet war léz ann hent eunn darn a lavaré :
« It, kristénien ! Evid hoc’h pédi a raimp Doué. »
E kreiz lan vrâz ar Gôz-ker, war lézen ar barrez,
Choum a réàz tûd ar c’haoun ; énô oé ann enkrez :
Enn arched é oa taoled hô bléô, hô gouriz,
Hag ar c’haoun holl a ganaz neûzé : De profundis !
Ann tadou a hirvoudé, allaz ! hag ar mammou
A strinké ô tifronka hô éné d’ann envou ;
Ann holl étré hô divrec’h a c’halvé hô mipien
Hî, êvel pa vent marô, né lavarent mui kén.
Enn eur zioulded gristen, hag hep selled adré,
Kuîd ézond ô tilézel hô buhez gand Doué ;
A-héd ar wénojénou éz-éend daou-ha-daou,
Ken trist hag ann anaoun, tristoc’h hep lâret gaou.
Gand Doué é m’int, siouaz ! ha didân enn douar
Hô eskern e zô gwennoc’h ar goulou-koar,
Ar ghérent nec’hed ivez er béz zô diskenned :
Ann tadou hag ar mipien, holl ez int tréméned !
— Tûd iaouank, tûd glac’hared da guittaad ar vrô,
Ar péoc’h a zô er béd hag ar béd a zô braô,
Id éta a galoun vâd é-pâd hô iaouankiz !
C’houi a lavarô eunn deiz : « Gwéled em euz Paris ! »
É miz Ébrel 1839.
# Paotred Plouieo

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Paotred Plouieo (1846)
* Paotred Plouieo (1867)
* Paotred Plouieo (1883)
# Paotred Plouaret (Duhamel)

Oberennoù damheñvel pe handelvoù all zo ivez, gwelout Paotred Plouaret.
| ◄ Guyon Kere | Paotred Plouaret | Kabiten Rozanfaou ► |
* Mar plich ganac’h e selaoufet
* Eur werz neve a zo savet,
* Eur werz neve a zo savet ;
* Da bevar faotr yaouank eo gret.
TRADUCTION. — S’il vous plaît, vous écouterez — Une gwerz nouvellement composée (bis) ; — A quatre jeunes gars elle est faite.
Iidem
Chanté par Maryvonne le Flem, Port-Blanc.
# Paolik

| ◄ Enn eur luskella | Paolik | Klemmou ar c’hlanvour iaouank ► |
* Tri bloaz en deuz Paolik, abaoue miz genver,
* Oc’h ann daol ec’h azez brema, koulz hag eur goaz.
* Med vit tizout ar pod,he vreac’h a zo re verr,
* He vamm a vesk eta iod enn he skudellad leaz.
* N’eo ket figuz nemeur ar Paolik, mab da Ber,
* Leun al loa veuz ar iod, euz ar skudell er meaz,
* A zo stlapet gant-han, a-dreuz hag a benn err ;
* Med enn he gornaillen ne rinkl ket holl, siouaz !
* Hag ar pez ne ia ket, avad, enn he c’hinou,
* Zo stag ouz he zivoc’h hag ouz he vuzellou,
* War he vruched ivez e kouez eul lodenn vraz.
* Koulskoude, den enn ti n’hen gourdrouzo bikenn
* D’hen gwelet gand ar iod hag al leaz digempenn,
* Rag ar glanded a verv enn he zaoulagad glaz !
# Paotr ha paotrez

| ◄ Plijadur ha displijadur | Paotr ha paotrez | Marivonig Keryell ► |
* Ma tigouez Yannig gant Jani
* War riblou ar ster
* Ha ma teu da bokat dezi,
* Na lavarit ger.
* Diskan
* Pep plac’h yaouank ’deus he mignon :
* — « Nann ! eme Jann Ivonn ;
* Gwir eo ar baotred o tremen
* A c’hoarz ouzin laouen ! »
* II
* Ma tigouez Yannig ganit Jami
* ’Barz er c’hêriou bras,
* Ha ma chom ganti da strani,
* Na youc’hit ket c’hoaz !
* III
* D’am mignon koant me ’zimezo
* A lavar Janned,
* ’Met nag e vro nag e ano
* N’o lavarin ket.
Paotr Tréouré.
# Son Yannig Mic’hiek

Oberennoù damheñvel pe handelvoù all zo ivez, gwelout Son Iannic Mihiec.
| ◄ Kog Louiz Padel | Son Yannig Mic’hiek | Son joaus da dansal ► |
* Yannig Mic’hiek a grie forz,
* War lein e gein, en kreiz ar porz,
* War lein e gein, en kreiz ar porz,
* Tra la la la la la la la,
* La la la la lei tra la la.
TRADUCTION. — Petit-Jean le Morveux criait à la force, — Etendu sur le dos, au milieu de la cour, (bis) — Tra la la la, etc.
Eadem.
# Son Iannic Mihiec

Oberennoù damheñvel pe handelvoù all zo ivez, gwelout Son Yannig Mic’hiek.
| ◄ Testamant ar c’havr | Son Iannic Mihiec | En penn ann ale ► |
Iannic Mihiec ’grié forz,
War leinn he geinn, en creiz ar porz.
 Hac ann itron a c’houlenne
Digant Iannic, pa hen clewe:
 — Iannic, Iannic, lavar d’in-me
Perac, paotric, ma oeles-te ?
 — Atô, Itron, na mar credfenn
Monet en ho ti, hec’h afenn.
 — Iannic, Iannic keiz, deuz eta.
— Itron, me ho trugareca.
 Ha pa oa Iannic antreet,
Iannic keiz a oele bepred.
 Hac ann Itron a c’houlenne
Digant Iannic, pa hen gwele :
 — Iannic, Iannic, lavar d’in-me
Perac, paotric, ma oeles-te ?
 — Atô, itron, na mar credfenn
Monet en ho sal, hec’h afenn.
 — Iannic, Iannic keiz, deuz eta.
— Itron, me ho trugareca.
 P’oa Iannic er zal antreet,
Iannic keiz a oele bepred.
 Hac ann Itron a c’houlenne
Digant Iannic, pa hen gwele :
 — Iannic, Iannic, lavar d’in-me
Perac, paotric, ma oeles-te ?
 — Atô, Itron, na mar credfenn
Debri hac evan, hen grafenn.
 — Iannic, Iannic keiz, gra eta.
— Itron, me ho trugareca.
Ha p’hen doa debret hac evet,
Iannic keiz a oele bepred.
 Hac ann Itron a c’houlenne
Digant Iannic, pa hen gwele :
 — Iannic, Iannic, lavar d’in-me
Perac, paotric, ma oeles-te ?
 — Atô, itron, na mar credfenn
Monet en ho cambr, hec’h afenn.
 — Iannic, Iannic keiz, deuz eta.
— Itron, me ho trugareca.
 P’oa Iannic er gambr antreet,
Iannic keiz a oele bepred.
 Hac ann Itron a c’houlenne
Digant Iannic, pa hen gwele :
 — Iannic, Iannic, lavar d’in-me
Perac, paotric, ma oeles-te ?
 — Atô, Itron, na mar credfenn
Mont en ho kwele, hec’h afenn.
 — Iannic, Iannic keiz, deuz eta. — Itron, me ho trugareca.
 Pa oa Iannic er gwele
Iannic keiz a oele bepred.
 Hac ann Itron a c’houlenne
Digant Iannic, pa hen gwele :
 — Iannic, Iannic, lavar d’in-me
Perac, paotric, ma oeles-te ?
 — Atô, Itron, na mar credfenn
Roït eur poc d’hec’h-hu, hen grafenn.
 — Iannic, Iannic keiz, gra eta. — Itron, me ho trugareca.
 Ha p’hen doa d’ann itron poket,
Iannic keiz a oele bepred ;
 Hac ann Itron a c’houlenne
Digant Iannic, pa hen gwele :
 Iannic, Iannic, lavar din-me
Perac, paotric, ma oeles-te ?
— Atô, Itron, na mar credfenn Dogani ’n aotro, hen grafenn.
 — Iannic, Iannic keiz, gra eta. — Itron, me ho trugareca.
 P’hen doa ann aotro doganet, Iannic keiz a oele bepred ;
 Hac an Itron a c’houlenne Digant Iannic, p hen gwele :
 — Iannic, Iannic, lavar d’in-me Perac, paotric, ma oeles-te ?
 Atô, Itron, na mar credfenn Lâret d'an aotro, hen grafenn.
 — Iannic, Iannic, na lavar ket, Ha me roio did tri c’hant skoed.
 — Itron, ho roït d’in eta… Itron, me ho trugareca.
 Iannic Mihiec na oele ken, Hac hec’h eas-cuit ’vel eun den.
Canet gant eur c’holist, en bourk Plougonven, 1864.
# Son Soudard

Oberennoù damheñvel pe handelvoù all zo ivez, gwelout Son zoudard.
| ◄ Kemenerien Langoat | Son Soudard | Kimiad Soudard ar Republik ► |
* ’Barz ar bloavez mil eiz kant pevar hag hanter-kant,
* Er barrez a Vouster ’zo
* Ti la la ra, la la la la la !
* Ti la la la la la la la !
* Pevar soudard yaouank.
TRADUCTION. — En l’année 1854 — Dans la paroisse de Mouster, il y a — Tila la ra, etc. — Quatre jeunes soldats.
Chanté par Louis Dévédec, Boharz. Phono Croq.
# Son Nigouden

| ◄ Son ar C’hemener | Son Nigouden | Son kleier Sant Martin (Montroulez) ► |
* D’ar c’houlz ma vevê Nigouden
* Skanv-benn,
* D’ar c’houlz ma vevê Nigouden,
* E c’houzañvas gwall blanedenn,
* Tra la la la la la la la,
* E c’houzañvas gwall blanedenn
* Dre ma fazîas penn-da-benn.
* Fazîa reas o tont gwann,
* Hep mann,
* Fazîa reas o tont gwann
* En eur bed lec’h ma pik al lann,
* Tra la la la la la la la,
* En eur bed lec’h ma pik al lann,
* Lec’h ne vê netra ’med dre gann.
* Fazîa reas o c’hoantât
* Traou mad,
* Fazia reas o c’hoantât
* Traouigou flour ha dilikat,
* Tra la la la la la la la,
* Traouigou flour ha dilikat,
* Hag hen n’evoa ket aez da gât.
* Fazîa reas o soñjal,
* Gwir dall,
* Fazia reas o soñjal
* E c’halljê, paour ha stumet fall,
* Tra la la la la la la la,
* E c’halljê, paour ha stumet fall,
* Ober hent koulz hag an dud all.
* Fall a reas en eur greski
* Deski,
* Fall a reas en eur greski
* Deski d’e spered beaji,
* Tra la la la la la la la,
* Deski d’e spered beaji
* Ha d’e galon baour hirvoudi.
* Met ar falla tôl ma reas,
* Biskoaz,
* Met ar falla tôl ma reas,
* Oe kuitât, eur wech erru gwaz,
* Tra la la la la la la la,
* Oe kuitât, eur wech erru gwaz,
* Ar stad izel lec’h ma c’hanas ;
* Dilezel ar vicher a gouer
* Ken kaer,
* Dilezel ar vicher a gouer,
* O soñjal kât diboan en kêr,
* Tra la la la la la la la,
* O sonjal kât diboan en kêr
* Kalz da douch ha nebeud d’ober.
* N’eo ket da vêrat eur bluenn
* Hepken,
* N’eo ket da vêrat eur bluenn
* Vê gant Doue laket eun dén,
* Tra la la la la la la la,
* Vê gant Doue laket eun dén
* Ken galloudus ha Nigouden.
* N’eo ket evit chom en toullou
* Kampchou,
* N’eo ket evit chom en toullou
* Eo bet zavet ’us d’hon fennou,
* Tra la la la la la la la,
* Eo bet zavet ’us d’hon fennou
* Bolzou don ha glaz an néñvou.
* N’eo ket mad da ren buhe kêr,
* Mab kouer
* N’eo ket mad da ren buhe kêr,
* Na da wiska livitenn gaer,
* Tra la la la la la la la,
* Na da wiska livitenn gaer
* Neb an eus douget chupenn verr.
* Ne deuas morse Nigouden
* A benn,
* Ne deuas morse Nigouden
* Da zaludi, da vale plén,
* Tra la la la la la la la,
* Da zaludi, da vale plén,
* Da gomz brao vel ar vourc’hizien.
* War ar paour-kêz disc’hriennet
* Bepred,
* War ar paour-kêz disc’hriennet
* E chomas ar merk garanet,
* Tra la la la la la la la,
* E chomas ar merk garanet
* Deus ar maeziou lec’h oa ganet.
* Hag en e galon e talc’has,
* Allaz !
* Hag en e galon e talc’has
* Da zon noz ha de vel eur c’hlaz,
* Tra la la la la la la la,
* Da zon noz ha de vel eur c’hlaz
* Keuñ diremed ar parkou glaz !
# Son Souben al lez

Oberennoù damheñvel pe handelvoù all zo ivez, gwelout Soubenn al laezh.
| ◄ Ar Mezvier | Son Souben al lez | Kanomp an Nouel ► |
* Sonet ’ta, sone rien,
* Sonet ha sonet kre !
* Eman souben al lez o vont war an trebe,
* Eman souben al lez o vont war an trebe.
TRADUCTION. — Sonnez donc, sonneurs (de biniou) — Sonnez et sonnez fort ! — Voici la soupe au lait — Qui va sur le trépied (bis).
Chanté par Maryvonne le Flem, Port-Blanc.
Chanté par Pleyber, Plounevez-du-Faou. Phono F. Vallée
* Arok kommanz kana, eskuz a c’houlennan,
* Eskuz a c’houlennan,
* Digant kement hini a zo ’barz an ti-man,
* Digant kement hini a zo ’barz an ti-man.
TRADUCTION. — Avant de commencer à chanter, pardon je demande, — Pardon je demande, — A tous ceux qui sont dans cette maison (bis).
Chanté par M. Lajat, Morlaix, d’après des chanteurs de Scrignac.
# Son al Leur Nevez

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Son leur-nevez (1846)
* Son al leur-nevez (1867)
* Son al leur-nevez (1883)
# Son Kloarek Pempoul

Oberennoù damheñvel pe handelvoù all zo ivez, gwelout Zon cloarec Pempoul.
| ◄ Ar Vestrez klanv | Son Kloarek Pempoul | Perrina Koad ► |
* Entre kerig Pempoul ha palez ar Roue,
* Eman ’n Duk a Welo o sevel eun arme ;
* Eman ’n Duk a Welo o sevel eun arme.
* Me zo ’r c’hloarek yaouank a lavar mont ive.
TRADUCTION. — Entre la petite ville de Paimpol et le palais du Roi, — Est le duc de Goelo, en train de lever une armée ; — Est le duc de Goelo, en train de lever une armée. — Je suis un jeune clerc qui prétend partir aussi.
Chanté par Y. le Moal, homme de lettres, Coadout.
Chanté par Maryvonne le Flem et Marie-Cinthe Toulouzan, Port-Blanc.
# Son Mari-Anna

* Euz a foar Vark d’ar ger o tont,
* Enn eur erruet war ar pont,
* Digouet gan-en eur plac’hik koant,
* Hag hi ken laouen ha ken drant !
* Ha war gein bep a inkane
* A oa ar plac’h iaouank ha me ;
* O tont hon daou gand ann hent braz
* Kalzik a du a dremenaz.
* Hi daoulagadik a verve,
* Ha ma re-men a ree ive ;
* Ha me lavare em c’halon :
* « Setu ama zo daou vignon ! »
* — Plac’hik iaouank, d’en leveret,
* Petra nevez hoc’h euz prenet ?
* Ma hoc’h euz per pe avalaou,
* Rest d’imen eur c’houlpat pe zaou.
* — N’em euz nag avalou na per,
* Netra da rei d’hoc’h, servijer,
* Netra met ma c'halonik paour
* A garfec’h kaout gant hoc’h aour.
* — Plac’hik iaouank, pez a leret
* A blij d’am c’halon, d’am speret ;
* Da c’hortoz ma vemp oet d’ann traon,
* Plijet kemer eur c’houlpat kraon.
* Ha pa oamp hon daou diskennet,
* Enn hostaliri e oamp oet
* Gant va c’harantez, da eva
* Gwin ruz ha kafe. Tra la la !
* Med ar bed-ma ne dall netra ;
* Nemet tremenn ebiou na ra !
* Ar zonik-ma em euz kanet
* D’ezhi, e devez he eured !
# Son al Lann

| ◄ Bleun Ed-du | Son al Lann | Son ar Spern-Gwenn ► |
* Da veuleudi, lann aour melen,
* A rénk diston war va zelenn ;
* Da gaerder atao a ganin
* Tra vo mouez ha buhe ganin :
* Te zo, ’gav d’in, penn-kil-ha-troad,
* Héñvel-touet ouz ar Breizad.
* Te n’eo ket brao lammet ganid,
* Kregi ennout zo dic’honid :
* Beañ ’teus ivin hir ha lemm,
* Penn hag a bik, drein hag a flemm ;
* Red eo ive beañ potr mat
* Barz dont a benn eus ar Breizad.
* Hogen, mar geo da stum direiz,
* Te zo kalon vad en es kreiz :
* Diwarnout e teu laez d’ar zaout,
* Troad d’ar c’hezeg ha gloan d’ar maout;
* E galon ha zoken e wad
* A oar rei ive ar Breizad.
* Pe vê divalo pe vê brao,
* Te vê bleuniou warnout atao,
* Bleuniou alaouret ha zeder,
* En o zouez kan an alc’houeder ;
* Bleunia vel-se ’ra da bep oad
* Hunvreou er spered Breizad.
* Te c’houl, benn chom yac’h ha digor,
* Avel mene pe avel vôr ;
* Pell diouz da vro ne rafes ken
* ’Med dizec’ha gant an anken ;
* Veldout ne vê laouen ha mad
* Nemed en e Vreiz ar Breizad.
* Pa gan en es kreiz an avel,
* Moueziou kuñv a deu da zevel,
* A wechou karget a zaero
* Pe héñvel ouz klemm tud varo ;
* Meur a wech ive d’huanât
* En em dol telenn ar Breizad.
* Breudeur omp eta penn-da-benn,
* Gant eun hevelep planedenn
* Staget ouz ar memez douar
* Dindan ar memez heol klouar ;
* Rak-se, da vleuñvenn vo dalc’hmad
* Bleuñvennig karet ar Breizad.
# Son al laouenanik (M.-A. Abgrall)

Oberennoù damheñvel pe handelvoù all zo ivez, gwelout Marv al laouenan.
* I
* En deiz all o pourmen oan bet,
* Eul laouenanik ’moa paket
* Tralilali, tralilali,
* Tralilali, tralila.
* II
* Pa oa paket, paket e oa,
* Ha laket er c’hraou da larda… Tralilali…
* III
* Pa on lardet, lardet e oa,
* Klasket ar c’higer d’hen laza.
* IV
* Ar c’higer hag e vevelien
* A youc’he fors war laouenen.
* V
* Lakeat var an dôl da laza,
* Ha klasket kerdin d’her staga.
* VI
* Pa oa lazet, oue displuet
* Ha goudeze diskroc’hennet.
* VII
* Hag e blün a oe destumet
* Kaset da boueza d’an Naoned.
* VII
* Pa ouent pouezet, pouezet e oant
* Hag e pouezent daou lur ha kant.
* IX
* Kouskit aze, toutouïk me
* Ken ’ zavo ’n heol e beg ar goue.
* Tralilali, tralilali
* Tralilali, tralila.
Destumet gant Mari-Anna Abgrall, ha kurunet dezi e Gouel ar bleun bruk 1906.
# Kanomp ol meulodi da Josep

Oberennoù damheñvel pe handelvoù all zo ivez, gwelout Kanomp holl meuleudi da Jozeb.
| ◄ Ninjet, ninjet, ni ho ped, Elet | Kanomp ol meulodi da Josep | O zant Josep, ni ho suppli ► |
Kanomp ol meulodi Da Jozep, pried Mari. bis.
1. Piou a hello ho meuli. Zant Jozep evurus, Tad mager da Jezus, Pried d’ar Werc’hes Vari ?
2. An hini a oe spontet Pa zeuas en he zi Eun èl d’he zaludi Ho kemeras da bried.
3. War ho tivrec’h beniget Ec’h euz douget Jezus, War ho kalon joaüs Ped gwej en deuz-han kousket !
4. Roue an ol rouanet Ouzoc’h-hu a zente ; Ha gwir Vab ho Toue Genac’h a zo bet maget.
5. An Doue ol-galloudus, Didan ho ti kuzet, En deuz ho sikouret En o labouriou poanius.
6. Bet ec’h euz en ho pue, Ziouas ! kalz a boaniou : Mes pa skuillec’h daërou, Dorn Jezus o dizec’he.
7. Ha pa zeujoc’h da guitad Eur bed ankenius, Gant Mari ha Jezus Oe zerret ho taoulagad.
8. Dreist ar zent hag an elet, Tre Mari ha Jezus ; War eun tron lugernus, C’houi a zo breman zavet.
9. Troet eta ho seliou Ouzomp ho pugale, Ha bete tron Doue Plijet kas hon fedenou.
10. O zant braz, evidon-me Eur c’hras a c’houlenan Deut em heur divezun Da zigemer ma ine.
11. O ma zad karantezus, Gret ma tei ho pugel Eveldoc’h da vervel Etre Mari ha Jesus.
12. Josep, Mari ha Jezus, Bezet genin bepret : Ra varvin ’n eur laret Hoc’h hanoiou dudius !
13. Goude-ze, en ho kichen, En Envou azeet, Gant ar zent hag elet Me ho meulo da viken.
(Daou-ugent de induljans abeurs an O. Eskop a Z.-Briek).
Tennet euz Levr Bugale Mari.
# Kanomp ol meulodi da Vam Doue

Oberennoù damheñvel pe handelvoù all zo ivez, gwelout Kanomp holl meuleudi da Vamm Doue.
| ◄ Mari, Mam an esperans | Kanomp ol meulodi da Vam Doue | Tostat a ra heol splan ► |
Diskan. Kanomp ol meulodi, Kanomp ol meulodi Da Vam Doue, da Vari, Da Vam Doue, da Vari.
1. Ar miz mam leun a vue, Miz an neve amzer, Gant rezon hen galver Miz Rouanes an Ele
2. Evel eun evnik joaüs A zalud goulou-de, Me ho salud ive, O Gwerc’hes karantezus.
3. E miz Mê, ô Mam garet, Peb tra a ro kentel Hag a lar d’imp zevel Betek ho tron hon speret.
4. Pa hirvoud an durzunel Kludet e lein ar bar O sonjal en he far, Enoc’h e sonj ho pugel.
5. Pa welan ar voaz dic’hoant. Treuz ar prad o redek ; Da vont en ho trezek Pel euz ar hed am euz c’hoant.
6. Dai m’eo tavet trouz an de An estik-kuz a gân : Vel-se me ma-unan. D’an noz a gan d’ac’h ive.
7. A wejou garm ar sparfel A dol spont tro-war-dro : C’houi, Gwerc’hes, am miro Breman ha bete mervel.
8. En ho Parados goude Heb aoun, me ho meulo ; An neve-hanv eno A bado keit ha Doue !
(Miz Mari an O. Cabec ha K. G.)
# Kantigou brezonek eskopti Sant-Brieg ha Landreger

Oberennoù damheñvel pe handelvoù all zo ivez, gwelout Kantikou brezonek eskopti Zan-Briek ha Landreger.